সেন্ট অ্যান্ড্রুজ বিশ্ববিদ্যালয়

সেন্ট অ্যান্ড্রু বিশ্ববিদ্যালয় (স্কট্‌স: University o St Andras, স্কটল্যান্ডীয় গ্যালিক: Oilthigh Chill Rìmhinn; সংক্ষেপে সেন্ট অ্যান্ড হলো স্কটল্যান্ডের সেন্ট অ্যান্ড্রু শহরে অবস্থিত একটি সরকারি গবেষণা বিশ্ববিদ্যালয়। এটি স্কটল্যান্ডের চারটি প্রাচীন বিশ্ববিদ্যালয়ের মধ্যে প্রাচীনতম এবং অক্সফোর্ড বিশ্ববিদ্যালয় ও কেমব্রিজ বিশ্ববিদ্যালয়ের পর ইংরেজিভাষী বিশ্বের তৃতীয় প্রাচীনতম বিশ্ববিদ্যালয়। সেন্ট অ্যান্ড্রুজ ১৪১৩ সালে প্রতিষ্ঠিত হয়েছিল, যখন অ্যাভিগননের পোপ অ্যান্টিপোপ ত্রয়োদশ বেনেডিক্ট অগাস্টিনিয়ান যাজকদের একটি ছোট প্রতিষ্ঠাতা গোষ্ঠীর কাছে একটি পোপীয় ফরমান জারি করেন। গ্লাসগো বিশ্ববিদ্যালয়, অ্যাবারডিন বিশ্ববিদ্যালয় এবং এডিনবরা বিশ্ববিদ্যালয়ের সাথে সেন্ট অ্যান্ড্রু অষ্টাদশ শতাব্দীতে স্কটিশ জ্ঞানদীপ্তির অংশ ছিল। সেন্ট অ্যান্ড্রু বিভিন্ন প্রতিষ্ঠান নিয়ে গঠিত, যার মধ্যে তিনটি কলেজ রয়েছে— ইউনাইটেড কলেজ (সেন্ট সালভেটর'স এবং সেন্ট লিওনার্ড'স কলেজের একীভূত রূপ), সেন্ট মেরি'স কলেজ, এবং সেন্ট লিওনার্ড'স কলেজ। শেষোক্তটি হলো স্নাতকোত্তর প্রতিষ্ঠান হিসেবে সেন্ট লিওনার্ড'স-এর একটি অবিধিবদ্ধ পুনরুজ্জীবন। এখানে চারটি অনুষদে বিভক্ত ১৮টি অ্যাকাডেমিক স্কুল রয়েছে। বিশ্ববিদ্যালয়টি শহর জুড়ে ছড়িয়ে থাকা ঐতিহাসিক ও আধুনিক উভয় ধরনের ভবন নিয়ে গঠিত। শিক্ষাবর্ষটি মার্টিনমাস এবং ক্যান্ডেলমাস নামে দুটি সেমিস্টারে বিভক্ত। শিক্ষাবর্ষ চলাকালীন, শহরের জনসংখ্যার এক-তৃতীয়াংশের বেশি হয় বিশ্ববিদ্যালয়ের কর্মী অথবা শিক্ষার্থী। ছাত্রছাত্রীরা রেইজিন উইকেন্ড, মে ডিপ এবং স্বতন্ত্র একাডেমিক পোশাক পরিধানের মতো প্রাচীন ঐতিহ্য সংরক্ষণের জন্য পরিচিত। ইতিহাস তথ্যসূত্র